Solent plerumque cadere, ut majorem firmitatem habeant scripturae, testimonio sunt roborandae. Inde est quod ego Alanus Dei gratia Autisiodorensis episcopus, notum fieri volo presentibus et futuris quod Landricus de Clamice dedit in elemosina Deo et beatae Mariae de Regniaco et fratribus ibidem Deo servientibus duodecem denarios census quos per singulos annos ab heredibus de Lescheriis percepiebat absque omni contradictione omnique in perpetuum reclamatione cessante, perceptis tamen quinquaginta solidis de beneficio domus praedictae. Hoc autem laudavit filius ejus Guido, habetis inde quinque solidis. De quorum concessione patris videlicet et filii ejus praedicti Guidonis et laudatione, testes sunt : Gaufridus de Monte regali, Willelmus de Cana rupe, fornerius de Droia, Hugo Letardus, Rabaudus de Autisiodori. Porro filia ejus Joset hoc ipsum laudavit coram his testibus : Willelmo Berault et filiis ejus Willelmo et Guidone. Sed et filia ejus Isabet de Vauziaco et maritus ejus Gaufridus Fillerius laudaverunt quorum testes fuerunt : Matheus Caliga laxa, Willelmus Berant et Hugo Coslers. Haec autem concessio et donatio facta fuit a praedicto Landrico in manu nostra apud Clamice ad cujus petitionem, presenti scripturae hoc donum commendavimus et sigilli nostri auctoritate roboravimus.